ועדת הכספים, כנסת 20, פרוטוקול מספר 822, 2017-10-23 12:15

משה גפני: אני פותח את ישיבת ועדת הכספים.

משה גפני: על סדר היום תקנות הסדרים במשק המדינה (ארנונה כללית ברשויות המקומיות) (תיקון) התשע"ז-2017 (הפחתת תעריף מינימום למבנה חקלאי).

משה גפני: מי מציג את התקנות?

<סיון להבי: אני סגן מנהל המינהל לשלטון מקומי במשרד הפנים.

<סיון להבי: הנכסים ברשויות המקומיות מחויבים על פי צווי המסים והתקנות קובעות סיווגים ראשיים לנכסים שמגבילים את הרשויות המקומיות בתעריף מינימום ובתעריף מקסימום.

<סיון להבי: קיימים שני סיווגים שעוסקים בחקלאות:

<סיון להבי: האחד נקרא "אדמה חקלאית" והשני נקרא "מבנה חקלאי".

<סיון להבי: ב"מבנה חקלאי" מדובר בחממות, בתי אריזה, סככות וכדומה שממוקמים על אדמה חקלאית.

מיקי לוי: למשל לולים.

<סיון להבי: גם לולים.

<סיון להבי: התעריף המינימלי למבנה חקלאי עומד היום על כ-35 אגורות למטר, כלומר 350 שקל לדונם, ושל אדמה חקלאית עומד היום על כ-9 אגורות למטר.

<סיון להבי: קיים פה פער גדול מאוד.

<סיון להבי: מי שמגדל את התוצרת החקלאית שלו בתוך חממה נדרש לשלם סכומים גבוהים משמעותית ממי שמגדל את התוצרת החקלאית שלו בשדה פתוח.

<סיון להבי: שר הפנים קיבל פנייה מחקלאים ומרשויות, שפנו בבקשה לשרים להפחתת תעריפים ונתקלו במגבלת המינימום של 340 שקל לדונם.

<סיון להבי: בעקבות זה השרים פונים לוועדה בבקשה לאפשר הפחתה של התעריף המינימלי של מבנה חקלאי ל-0.1 שקלים, כלומר 100 שקלים לדונם.

<סיון להבי: ההפחתה הזאת תאפשר לרשויות לפנות לשרים בבקשה להפחית תעריפים.

<סיון להבי: ככל שהמליאה של הרשות תאשר את ההפחתה והשרים יאשרו את ההפחתה, החקלאים יוכלו ליהנות מן ההפחתה הזאת.

<סיון להבי: הנושא נידון עם מרכז המועצות האזוריות, שבחן את ההשפעות הכלכליות ואנחנו מתואמים לגבי הבקשה הזאת לוועדה.

<שגית אפיק: אתם מתקנים רק את תעריף המינימום?

<שגית אפיק: אתם לא נוגעים אף פעם בתעריף המקסימום?

<סיון להבי: עסקנו בתעריפים, להזכירכם, בעולם של הפוטו-וולטאי.

<שגית אפיק: לא דרוש להתייחס למקסימום?

<סיון להבי: המקסימום הוא 45 שקלים.

<סיון להבי: הפער מאפשר לכל הרשויות למצוא את התעריף שמתאים להן.

משה גפני: דיבר אתי חבר הכנסת אורי מקלב, הוא העלה את העניין שנדון פה על הפוטו-וולטאי.

משה גפני: היה פה מישהו, שבינתיים כבר סגר את העסק, שעשה חקלאות על הגג.

משה גפני: אני לא חושב שיש רבים מן הסוג הזה, אם יש בכלל.

משה גפני: הוא ביקש ממני אם אני יכול בתקנות האלה להכניס גם את נושא החקלאות שמתבצעת על הגג.

משה גפני: המקרה הספציפי שעליו דיברנו אז כבר לא קיים מכיוון שהוא כנראה לא עמד בזה מבחינה כלכלית וסגר את העסק.

משה גפני: אני רוצה לדעת האם תסכימו להכניס גם את הנושא הזה בתקנות.

משה גפני: זה חקלאות.

<סיון להבי: הפנייה הזאת מוכרת ויש לנו גם פנייה ממש מהשבועיים האחרונים של עיריית תל אביב.

<סיון להבי: בשנים האחרונות יזמים ואנשים מגדלים סחורה חקלאית על גגות.

<סיון להבי: זה יכול להיות תבלינים, זה יכול להיות גינה קהילתית.

איתן ברושי: מגדלים שם בעיקר סמים.

איתן ברושי: ..

<סיון להבי: כפי שפתחתי ואמרתי, יש קשר בין שני הסעיפים.

<סיון להבי: מבנה חקלאי על פי התקנות חייב להיות ממוקם על אדמה חקלאית.

<סיון להבי: לכן ככל שהחממה ממוקמת על גג, שהוא לא אדמה חקלאית, אי אפשר לסווג אותה כמבנה חקלאי.

<סיון להבי: הפתרון האפשרי לסיטואציה הזאת הוא אולי לבטל את הקשר הזה, אבל פה חייבת להיות הבנה שההפחתה של ההכנסות יכולה להיות דרמטית מאוד לרשויות מקומיות ולכן אנחנו שוקלים, בוחנים לקדם את הרעיון הזה, אבל לפני כן אנחנו חייבים להתייעץ גם עם משרד האוצר וגם עם מרכז השלטון המקומי ועם כל מי שנדרש.

משה גפני: כמה זמן?

<סיון להבי: אנחנו יכולים להביא את זה במהלך המושב.

<סיון להבי: שוב, ככל שהשרים יהיו מעוניינים.

איתן ברושי: אנחנו לא נסכים.

<סיון להבי: אני מבקש לציין שני דברים.

<סיון להבי: אנחנו מקיימים עכשיו הסדרה כוללת של תחום הארנונה.

<סיון להבי: יכול להיות שזה יוסדר שם.

משה גפני: תשתדלו עד ינואר.

<סיון להבי: ספציפית לגבי התקנות האלה, יש הכרח לקדם את התקנות במהירות, כי אחרת רשויות שכבר ביקשו לא יוכלו ליהנות מן התיקון.

יצחק וקנין: קודם כול, אני מברך על המהלך שמשרד הפנים עושה.

יצחק וקנין: ניהלתי במשך קרוב לשנה דין ודברים על הנושא הזה.

יצחק וקנין: זה אבסורד.

יצחק וקנין: אסביר את המהות של העניין כדי שנבין.

יצחק וקנין: יש שטחים פתוחים שאין ברירה במקומות מסוימים, כמו למשל בבקעת בית שאן, במועצה האזורית עמק המעיינות, וכך גם בעוטף עזה, יש מקומות שהם חמים ולפעמים שמים על הגידולים כיסוי מפלסטיק.

יצחק וקנין: בשל הכיסויים האלה שילמו מחיר יקר מאוד בארנונה וזה הטיל מעמסה כבדה על החקלאי.

יצחק וקנין: ניהלנו דין ודברים ותכתובת עם שר הפנים ועם ראש הרשות וגם עם מרכז המועצות האזוריות.

יצחק וקנין: אני רוצה לברך על המהלך הזה.

יצחק וקנין: אני חושב שהוא הכרחי מפני שמצב החקלאות היום הוא לא פשוט, הוא קשה מאוד, במיוחד עם ההכבדה של מחירי המים.

יצחק וקנין: בעמק המעיינות זה בכלל קטסטרופה.

יצחק וקנין: עם התיקון שעשינו, לצערי הרב רשות המים לוקחת את עצמה לאן שהיא רוצה, מקבלת החלטות כפי שהיא רוצה וזה שם את החקלאים בסד כזה שהם לא יכולים לגדל היום כמעט שום גידול.

יצחק וקנין: לכן כל הפחתה, כל דבר שיוריד מן המעמסה על החקלאים לדעתי צריך לברך עליה ולהגיד תודה על המהלך הזה.

משה גפני: תודה רבה.

משה גפני: יורם קרין, ראש המועצה האזורית עמק המעיינות, בבקשה.

<יורם קרין: קודם כול, באמת תודה.

<יורם קרין: אני גם מצטרף לתודות, גם למשרד הפנים, גם לחבר הכנסת וקנין.

<יורם קרין: זה נושא חשוב מאוד לנו.

<יורם קרין: לחקלאים יש היום תקופה קשה מאוד.

<יורם קרין: לצערי מייבשים שטחים, חממות נסגרות.

<יורם קרין: כבר זמן רב אנחנו עוסקים בעניין הזה.

<יורם קרין: אנחנו מוותרים על הכסף במקרה הזה, על הארנונה.

<יורם קרין: אנחנו רוצים לגבות פחות אך התקנה לא אפשרה לנו.

<יורם קרין: זה יאפשר לנו לגבות פחות מן החקלאים, להקל קצת ולאפשר אולי את המשך קיומה של החקלאות.

<יורם קרין: אני מודה מאוד לכל העוסקים במלאכה.

איתן ברושי: אדוני היושב-ראש, חברי הכנסת, פניתי ליושב-ראש הוועדה כבר לפני מספר שבועות וחודשים בבקשה לקיים דיון בוועדת הכספים על מצב החקלאות ותקציב החקלאות.

איתן ברושי: אדוני היושב-ראש, אתה ידוע ברגישותך לחקלאות.

איתן ברושי: אני רוצה שתדע שהמצב בכהונת הממשלה הזאת חמור יותר מאשר היה בעבר, וחלקו מצטבר.

איתן ברושי: משבר המים, שרמזנו עליו בישיבה הקודמת, הוא אולי המסמר האחרון בארון המתים שבו הממשלה קוברת את החקלאות.

איתן ברושי: מוצע כאן דבר פשוט מאוד – לתת לראש הרשות מנדט להקטין את הנטל על גידולים, שחלקם לא רווחיים.

איתן ברושי: אם רמי לוי מוכר ירקות בפחות ממחיר העלות, והוא הפך להיות בכלל יקיר האומה, אתה יכול להבין שזה על חשבון החקלאות שנרמסת ברגל גסה.

איתן ברושי: לכן אני מבקש ממך בהזדמנות הזאת – וראית מה קרה במושב שקף, חיסלו מושב כאשר 100 פלסטינאים נכנסו למושב, זה היה יכול להיות אסון לאומי.

איתן ברושי: בינתיים זה הפך להיות האסון הפרטי של המגדלים, שכל חטאם שהם יושבים במקומות האלה.

איתן ברושי: משהו גדול השתבש כאן.

איתן ברושי: אנחנו צריכים לקיים דיון בוועדה מוקדם ככל האפשר.

איתן ברושי: אני גם אציע ביום רביעי – אני מקווה שהקואליציה תתמוך – להקים ועדת חקירה פרלמנטרית בעניין המשבר.

איתן ברושי: לגבי הארנונה, וגם לגבי עובדים זרים ולגבי כל מיני דברים נוספים שמכבידים על החקלאות שבקושי מתקיימת, תנו לראשי הרשויות לקבל החלטה על הגבול שאליו הם יכולים לרדת בנטל.

איתן ברושי: תודה.

<סיון להבי: תקנות הסדרים במשק המדינה (ארנונה כללית ברשויות המקומיות) (תיקון), התשע"ח-2017

<שגית אפיק: מה היא התחילה שאתם מבקשים?

<סיון להבי: אנחנו מבקשים שהתחילה תהיה ב-1 בינואר 2018.

<שגית אפיק: עד אז תביאו תיקון כפי שביקש היושב-ראש?

משה גפני: עד 1 בינואר.

משה גפני: קחו את זה ברצינות.

משה גפני: מבקש חבר הכנסת מקלב, שעוסק בעניין הזה זמן רב.

משה גפני: זה נושא שהוא באופן עקרוני נכון.

משה גפני: אם אי אפשר לעשות את זה אז בינואר נדע שאי אפשר לעשות את זה, אבל עד ינואר אני מבקש תשובה.

משה גפני: אני חושב שכן אפשר לעשות את זה.

משה גפני: זאת לא פגיעה גדולה.

משה גפני: לא עושים את זה במקומות רבים, לפחות אני לא מכיר.

משה גפני: אם תעשו עבודה אתם תכירו ותדעו.

משה גפני: תודה רבה.

משה גפני: נצביע על תקנות הסדרים במשק המדינה (ארנונה כללית ברשויות המקומיות) (תיקון) התשע"ח-2017, עם התיקון של התחילה שתהיה ב-1 בינואר 2018.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – 5

משה גפני: נמנעים – אין תקנות הסדרים במשק המדינה (ארנונה כללית ברשויות המקומיות) (תיקון) התשע"ח-2017, עם התיקון של הוספת מועד תחילה, נתקבלו.

משה גפני: התקנות אושרו.

משה גפני: תודה רבה לכם.